Rogožarski SIM-XI

**Rogožarski SIM-XI** je jugoslovenski školski avion jednosed, jednomotorni visokokrilac koji je proizveden 1938. godine u jugoslovenskoj fabrici aviona Rogožarski iz Beograda.

## Projektovanje i razvoj

Prilikom ispitivanja aviona SIM-X uočeno je da on ima karakteristike veoma bliske akrobatskom avionu, stoga je Uprava fabrike Rogožarski odlučila da izvrši određene modifikacije (ugradnja jačeg motora sa specijalnim karburatorom za leđni let, manja ojačanja knstrukcije, smanjenje površine krila i ugradnja kompenzatora krilca) i napravi akrobatski avion. Inž. Sima Milutinović izvršio je tokom 1937. godine odgovarajuće izmene i već krajem godine prototip je bio spreman za testiranje. Probni let je obavio fabrički probni pilot kapetan Milan Bjelanović. Do kraja januara 1938. godine obavljena su fabrička ispitivanja a do 12. marta i ispitivanja u Opitnoj grupi Komande VV. Avion je dobio izvanredne ocene i Komanda VV je otkupila prototip **SIM-XI** koji je ostao u sastavu Opitne grupe. Tako je nastao prvi jugoslovenski akrobatski avion koji je dobio naziv **Rogožarski SIM-XI**.

Avion **SIM-XI**, jednosedi poduprti visokokrilac sa motorom Simens (Bramo) Sh14a 150KS koji je imao specijalni karburator za dugotrajni leđni let, pretežno je drvene konstrukcije, trup eliptičnog poprečnog preseka je u celosti izrađen od drveta obložen šperom a krila su: noseća konstrukcija od drveta presvučena platnom, sa zaobljenim krajevima. Sa svake strane, krila su poduprta sa parom kosih upornica koje su se oslanjale na trup aviona. Imao je dva rezervoara za benzin jedan se nalazio u središnjem delu između krila tj. na njihovom spoju, a drugi u trupu aviona. Rezervoar u trupu se punio pri akrobatskom letenju a za uobičajeno letenje punio se samo rezervoar u krilu. Oba rezervoara su se punila kod preleta kada je trebalo postići veći dolet. Stajni trap je bio fiksan, potpuno napravljen od čeličnih cevi a odlikovao se velikom čvrstoćom što je omogućavalo avionu sletanje na veoma neravne terene.

## Operativno korišćenje
Fabrika Rogožarski je napravila ovaj avion sa namerom da se sačuvaju resursi borbenih aviona u standardnom naoružanju VV a da piloti održavaju trenažu u akrobatskom letenju na jeftinim avionima bez uticaja na kvalitet te trenaže. Komanda VV je imala drukčiji pristup zastupajući stav da za tu namenu sasvim dobro mogu da posluže standardni avioni za obuku i trenažu pilota lovaca PVT i R-100, od kojih su neki dobili karburatore za leđni let. Zbog toga nije ostvarena serijska proizvodnja aviona **SIM-XI**. Za vreme trajanja Prve međunarodne vazduhoplovne izložbe u Beogradu, **SIM-XI** je izveo seriju vrlo zapaženih akrobaskih letova, potvrđujući činjenicu da je spadao u grupu najboljih akrobatskih aviona svoga vremena, što je služilo na čast pre svega njegovom konstruktoru Inž. S. Milutinović, Fabrici Rogožđarski i jugoslovenskom vazduhoplovstvu.

### Avioni SIM-XI u Drugom svetskom ratu
U toku Aprilskog rata jedini avion **SIM-XI** je pao Nemcima u ruke a oni ga prodali svojim saveznicima Hrvatima (NDH) gde je nosio broj **7351**. Oni su ga koristili do 19. decembra 1943. godine, za vuču jedrilica, sve dok ga nisu uništili partizani između sela Progar i Boljevci kada je hrvatski pilot sleteo da zakači i podigne otkačenu jedrilicu.

## Zemlje koje su koristile ovaj avion

* :
*  NDH

## Povezano
* Rogožarski SIM-XII-H
* SIM-II
* Rogožarski SIM-VIII
* Rogožarski SIM-H
* Fabrika Aviona Rogožarski A. D.
* Sima Milutinović (konstruktor aviona)

## Reference

## Literatura

* 
* 
* V. Ilić.; Škole vojnog vazduhoplovstva Kraljevine SHS/Jugoslavije, Let 3/2004. Beograd, 2004.
* 
* 
* 
* 
* 
* 
* 
* 

## Vanjske veze
* www.goldenyears.ukf.net 
* www.airwar.ru/enc/other1/simx.html
* airserbia.com Rogožarski SIM-XI
* www.lmresin.com Rogozarski SIM XI
* 1000aircraftphotos.com No. 4649. Rogozarski SIM-XI Yugoslav Air Force
* www.aviarmor.net Rogozarski SIM-X \ SIM-XII 
* - Siemens Zeitschrift November 1928
* Rogozarski SIM-XI (en)